google/wiki40b huggingface dataset:
Kiahne

Kiahne alebo pravé kiahne alebo variola (lat. variola, angl. smallpox, čes. pravé neštovice (černé neštovice)) sú vysoko nákazlivá smrteľná choroba, ktorá je spôsobovaná vírusmi.
Ide o infekčné vírusové ochorenie s inkubačnou dobou 8 až 12 dní, prenášané kvapôčkovou infekciou, šatstvom, výlučkami alebo vyrážkou chorého. Ochorenie bolo vďaka vakcinačnému programu WHO eradikované (zneškodnené) v roku 1979. Pri ťažkých klasických formách ochorenia bola úmrtnosť často až 25 %. Kiahne sú charakteristické typickým chorobným priebehom s typickými zmenami na koži.
Vírusy pravých kiahní boli v minulosti používané ako biologická zbraň, napríklad Američania predávali Indiánom prikrývky nimi infikované.
Vrocourt

Poloha

Obec má rozlohu 4,4 km². Najvyšší bod je položený 181 m n. m. a najnižší bod 99 m n. m.

Obyvateľstvo

Počet obyvateľov obce je 39 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
LIAZ 100

Vývoj

V LIAZe prebiehal vývoj nového radu už v 60. rokoch, no pre problémy s dodávkami bola vyrábaný len modernizovaný rad RT, LIAZ MT. Pôvodne zamýšľaný prechodný model, ktorý sa mal vyrábať len dočasne, napokon nahradil LIAZ 100 až v roku 1974. Verzie so sklápaciu kabínou boli označované číslom 110, vyrábané od roku 1984.
Nový LIAZ mal mať oproti Škode 706 RT úplne nový motor, prevodovku, kabínu i nápravy, spĺňajúce požiadavky odberateľov i doby. Úsilie vývojárov prekazili komplikácie s dodávateľmi a tak vznikla v roku 1969 prechodný rad MT s novými motormi a nápravami.
Od roku 1974 sa postupne rozbehla výroba ťahačov 100.45, valníkov 100.05 a ďalších variánt vozidiel radu 100. Prvé vozidlá mali šikmo uložený motor radu M s objemom 11 940 cm³ a výkonom 210 k, v roku 1978 bol modernizovaný a označovaný ako M1 a v roku 1988 bol opäť zmodernizovaný na M1.2. Nové agregáty dosahovali vďaka prepĺňaniu výkon až 236 kW (320 k) a životnosť do generálnej opravy 420 000 km. Nové boli i 9 a 10 stupňové synchronizované prevodovky Praga. Modernizácia v roku 1984 priniesla sklápaciu kabínu a vzduchové odpruženie prednej i zadnej nápravy.
Vyrábať sa začali sklápače 150 (4x2) a 151 (4x4), podvozky 111 (4x4) a 122 (6x2) pre nadstavby. Ďalších vylepšení sa rad 100 dočkal po roku 1989, kedy sa otvorením trhu zvýšila konkurencia. V ponuke sa tak objavila nová 16-stupňová prevodovka ZF, diaľková kabína s vysokou strechou MAXI, brzdový systém ABS, centrálne mazanie, elektrické ovládanie zrkadiel i okien, chladiaci box alebo sedačky ISRI.
Výroba radu 100/110 bola ukončená po 20. rokoch produkcie v roku 1994, no podľa prianí zákazníkov sa realizovali objednávky až do konca existencie podniku.
Fervaques

Poloha

Obec má rozlohu 10,67 km². Najvyšší bod je položený 197 m n. m. a najnižší bod 73 m n. m.

Obyvateľstvo

Počet obyvateľov obce je 723 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Envronville

Poloha

Obec má rozlohu 6,22 km². Najvyšší bod je položený 139 m n. m. a najnižší bod 77 m n. m.

Obyvateľstvo

Počet obyvateľov obce je 319 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Imagine (album)

Uznanie

Už v čase jeho prvého vydania v septembri a októbri 1971 bol album Imagine pozitívne prijatý hudobnou kritikou a stal sa svetovou jednotkou so stálym predajom. "Titulná skladba" dosiahla tretie miesto v rebríčkoch USA a v Spojenom kráľovstve sa dostala na prvú pozíciu. V roku 2000 vznikla pod dohľadom Yoko Ono remastrovaná reedícia tohto labumu.
V roku 2003 sa album Imagine v hodnotení časopisu Rolling Stone dostal na 76. miesto zoznamu 500 najlepších albumov všetkých čias. Zároveň bola z tohto albumu vytvorená zlatá remastrovaná kópia v štúdiu Mobile Fidelity Sound Lab.
La Cauchie

Poloha

Obec má rozlohu 2,2 km². Najvyšší bod je položený 168 m n. m. a najnižší bod 135 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Si-an Y-20

Vznik a vývoj

Hoci práce na vývoji tohto lietadla začali už v roku 1990, tak program sa stal národnou prioritou čínskej vlády až v roku 2006. Prototyp Y-20 úspešne absolvoval svoj prvý let 26. januára 2013 a tento deň sa stal významným míľnikom čínskeho obranného priemyslu. Čína sa tak stala štvrtou krajinou na svete, hneď po Spojených štátoch, Rusku a Ukrajine, ktorá vyvinula vojenské dopravné prúdové lietadlo s maximálnou vzletovou hmotnosťou, prevyšujúcou 200 ton. Verejnosti bolo Y-20 prvýkrát predstavené v novembri 2014 na 10. čínskej medzinárodnej leteckej a kozmickej výstave. Do konca roku 2015 bolo vyrobených celkovo 5 funkčných prototypov, ktoré prešli letovými testami. Dňa 6. júla 2016 bolo lietadlo Y-20 zaradené do služby, čím sa čínske letectvo posunulo výrazne vpred v schopnosti projekcie svojej sily kdekoľvek na svete.

Konštrukcia

Y-20 je dlhé 47 m, vysoké 15 m a kvôli svojim rozmerom je v Číne prezývané "Bucľaté dievča". S cieľom dosiahnuť čo najnižšiu hmotnosť, našli pri konštrukcii draku široké využitie kompozitné materiály. Konštruktéri sa tak pri prázdnom lietadle dostali na hmotnosť 100 000 kg. Y-20 je hornoplošník s rozpätím krídel 45 m. Chvostová konštrukcia má T-konfiguráciu s hore umiestnenými vodorovnými riadiacimi plochami.
Lietadlo je poháňané štyrmi ruskými prúdovými motormi Solovjov D-30KP2. Od roku 2020 by mali byť D-30KP2 nahradené čínskymi motormi WS-20, ktorých vývoj práve prebieha. WS-20 podstupujú letové testy na lietadle Il-76 už od roku 2014 a vďaka nim by sa mala skrátiť vzletová dráha a predĺžiť dolet lietadla. 
V súčasnosti doletí lietadlo pri maximálnom zaťažení 4 400 - 4 500 km, pri preprave oddielu výsadkárov by to malo byť až 10 000 km. Užitočné zaťaženie lietadla je 66 ton, čo umožňuje Y-20 prevážať väčšinu veľkých bojových a podporných vozidiel, vrátane tanku Type 99.
Trojčlennú posádku Y-20 tvoria dvaja piloti a inžinier zodpovedný za náklad lietadla. Náklad sa do lietadla vkladá cez veľkú zadnú sklopnú rampu.
Nohy hlavného podvozku pozostávajú zo šiestich kolies, ktoré sú uložené v troch pároch za sebou. Predná podvozková noha má klasickú konštrukciu, tvorenú dvoma kolesami. Y-20 je schopné vzlietnuť a pristávať aj na malých letiskách v horských oblastiach alebo na nespevnených pristávacích plochách. Minimálna dráha, potrebná pre vzlet je 600 - 700 m.
Alkéstis

Alkéstis (starogr. Ἄλκηστις – Alkéstis, latinsky Alcestis) je v gréckej mytológii dcéra kráľa Pelia z Iólku, manželka ferského kráľa Adméta.
O ruku krásnej Alkéstis, sa uchádzalo mnoho kráľov a princov. Kráľ Pelias nechcel žiadneho z nápadníkov uraziť odmietnutím, preto stanovil podmienku, že dá svoju dcéru len tomu, kto zapriahne do svojho voza medveďa a leva a s týmto záprahom obíde závodisko.
Jej ruku a aj jej lásku sa podarilo získať ferskému kráľovi Admétovi s pomocou boha Apolóna, ktorý mu bol vďačný za to, že mu bol dobrým pánom, keď si u neho musel na príkaz Dia odpykávať trest za zabitie draka Pythóna. Apolón mu dodal síl a Admétos podmienku kráľa Pelia splnil. Keď však nadišiel deň svadby, zabudol obetovať bohyni Artemis a jej trest nenechal na seba dlho čakať. V svadobnú noc našiel Admétos na lôžku namiesto krásnej nevesty klbko jedovatých hadov. Nešťastný Admétos preto opäť požiadal boha Apolóna o pomoc a on mu vyhovel. Okamžite vykonal obeť bohyni a podarilo sa ju uzmieriť. Apolón mu dokonca vymohol od bohýň osudu aby nemusel zomrieť, ak niekto za neho, keď príde jeho čas dobrovoľne zomrie.
Manželia potom žili šťastne ale nie dlho, lebo ten deň prišiel akosi skôr ako Admétos očakával. V kráľovstve sa nenašiel nik, kto by chcel zomrieť za neho. Dal si zavolať tých najúbohejších ľudí, svojich najoddanejších priateľov a dokonca sa na to spýtal svojich veľmi starých rodičov, ale ani oni túto obeť neboli ochotní priniesť. Rozhodla sa však túto obeť priniesť z lásky k nemu jeho manželka Alkéstis, hoci ju o to nežiadal. Nenechala sa uprosiť aby to nerobila, Alkéstis ho len požiadala nech neprivedie k jej drahým deťom do domu macochu.
Keď sa Alkéstis rozlúčila so životom prišiel nečakane na návštevu do paláca ich priateľ hrdina Herakles. Admétos hosťa srdečne pohostil, ale hoci chcel, svoj žiaľ pred ním ukryť nedokázal. Herakles nakoniec dôvod jeho smútku z neho vytiahol a rozhodol sa mu pomôcť. A urobil to čo ešte nik nedokázal. Schoval sa v hrobke a keď začul šum krídel boha smrti Thanata vrhol sa na neho a po ťažkom zápase ho zviazal. Pustil ho až po prísľube, že Alkéstide daruje život. Manželia potom ešte dlhé roky spolu šťastne žili a keď sa Thanatos vrátil, odišli spoločne do ríše mŕtvych.
Alkéstis sa svojím činom stala symbolom manželskej oddanosti a lásky.
Rombies-et-Marchipont

Poloha

Obec má rozlohu 4,81 km². Najvyšší bod je položený 81 m n. m. a najnižší bod 34 m n. m.

Obyvateľstvo

Počet obyvateľov obce je 749 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fred V & Grafix

Vplyvy

Medzi vplyvy na ich tvorbu dvojica uviedla interpretov ako Pendulum, Flying Lotus, Bonobo, J Dilla, Jimi Hendrix, High Contrast a Logistics.
Exoterika

O albume

Album, na ktorom spolupracovalo viacero hostí obsahuje dvanásť piesní pospájaných intrami. Nahrával sa v štúdiách Village music, producenta Gerryho Wlodawského, ktorý spolupracoval s hudobníkom Veitom Waymanom. Prvý singel „Yalla Yalla“ vyšiel v auguste 2005. Orientálne vokály a rytmy sprevádzajú slovenské texty, väčšinu z nich napísal Daniel Hevier. Druhý rádiový singel „Šamanka“, ktorého videoklip patril v októbri 2005 k najhranejším videoklipom na hudobnej stanici Music Box sa niesol v podobnom duchu.
Spevák spieva na albume v rôznych jazykoch (hebrejsky, francúzsky, španielsky, anglicky aj africkým dialektom). Pieseň „Predstav si“ rozpráva o utrpení zeme a Ivan Hartsmann spieva modlitby, „Príď“ obsahuje vokály ženy z ďalekého Východu, „7 seconds“ je coververzia, ktorú Jaroš prespieval ako duet so Zdenkou Prednou, v „Honolulu Bahamy“ spieva aj Robo Mikla. Na albume sa nachádza tiež dokumentárny videoklip, ktorý vytvoril Juraj Dosza. Mapuje Jarošov pobyt v Izraeli a obsahuje zábery z nahrávacieho štúdia.
Single z albumu sa výrazne nepresadili v slovenských hitparádach a množstvo kritikov prijalo debut rozpačito. Po troch mesiacoch od vydania sa však stal platinovým.
Ihlica tŕnitá

Doba kvitnutia a výskyt

Kvitne od júna do Augusta. Je rozšírená v Európe, Ázii a Severnej Amerike, rastie najmä pri cestách a na suchých svahoch, hlavne na vápenatom podloží.

Využitie

Na liečebné účely sa zbierajú korene, známe ako droga Radix ononidis, v ľudovej liečbe niekedy i vňať (Herba ononidis). Droga obsahuje silicu, flavonoidy, triesloviny a špecifické látky ako sú onoceríny, onospinol a glykozid ononid. Ide o dôležitý močopudný prostriedok, dezinfikuje močové cesty a podporuje vylučovanie žlče, priaznivo vplýva na látkovú premenu v tele, znižuje krvný tlak a zmierňuje reumatické bolesti.
Židokresťanstvo

Židokresťanstvo označuje v cirkevných dejinách kresťanské skupiny prvých dvoch storočí, ktoré pochádzali zo židovstva, oproti kresťanom z pohanstva, označovaným obvykle ako pohanokresťania.
Prvé kresťanské spoločenstvá boli tvorené v 1. storočí z väčšej časti zo židov. Takmer všetci z prvých nasledovníkov Ježiša z Nazaretu a autori Nového zákona boli židokresťanmi.
Ako zvláštna skupina židokresťanov sa však označujú tie židokresťanské komunity, ktoré sa ku koncu 1. storočia začínajú stavať proti misii namierenej k pohanom a zvlášť proti učeniu Pavla z Tarsu. Ako charakteristiku týchto skupín možno uviesť snahu vnútiť pohanokresťanom dodržovanie rituálnych predpisov Tóry. Súdobá cirkev však tieto skupiny prakticky, a neskôr aj teoreticky, odsúdila ako heretické. Cirkevní Otcovia označujú tieto skupiny ako ebionitov, elchasaitov, hebrejov či nazorejcov.
Medzi odborníkmi nepanuje úplná zhoda ohľadne toho, čo pojem židokresťanstvo zahrnuje. Označenie židokresťania pochádza zrejme od Ferdinanda Christiana Baura (1792 – 1860), ktorý takto označuje všetky vyššie zmienené skupiny bez rozdielu. Jean Daniélou takto označuje celé myšlienkové dedičstvo, ktoré kresťanstvu priniesol midraš. Marcel Simon označuje ako židokresťanov tých, ktorí prakticky dodržovali ustanovenie mojžišského Zákona, iní potom len tých, ktorí ich dodržovanie vyžadovali aj teoreticky.
Enter (album)

Nahrávanie

Týždeň po tom, čo Within Temptation podpísali zmluvu s DSFA Records, začali nahrávať album Enter. Skladby na albume sú prepracovanými verziami skladieb, ktoré sa nachádzali na predchádzajúcich demo nosičoch skupiny. Album bol nahraný v štúdiu Moskau v Ultrechte. Dokončený a zmixovaný bol v priebehu troch týždňov. Robert Westerholt spomína, že „to bolo neporovnateľné s prvými nahrávaniami, ktoré sme robili pred tým, toto bolo oveľa viac profesionálnejšie. Koniec koncov, bola to pekná, ale veľmi rýchla skúsenosť. Enter bolo nahrané v priebehu dvoch týždňov a zmixované za tri dni, takže to bolo veľmi ťažké, pretože sme si nemohli vziať viac času k rozvitiu skladieb. Ale bola to pekná skúsenosť - bol to náš prvý album!“ Vokalistka Sharon den Adel si spomína: „Mala som len jeden a pol dňa na nahranie svojich partií a bolo to celkom hektické; len krátke zahriatie a potom 'Go'!“

Štýl

Štýl hudby na albume Enter je v porovnaní s neskoršími dielami skupiny inštrumentálnejší (mnohé skladby majú dlhé inštrumentálne časti). V niektorých skladbách počuť growling Roberta Westerholta (v neskorších dielach skupiny je použitý ojedinele).
Texty skladieb sa zameriavajú na temnotu, duchov a vojny v protiklade s fantasy, láskou a prírodou, ktoré sú témou piesní na neskorších albumoch. Enter bol niektorými kritikmi označený ako gothic doom.

Úspešnosť albumu

Album sa v roku svojho vydania nedostal do holandského rebríčka. V roku 2002 sa však dostal na 32. pozíciu a to hlavne vďaka úspechu albumu Ice Queen.
Album Enter bol spolu s EP The Dance vydaný v USA vydavateľstvom Season of Mist 18. septembra 2007.
Rekurzívne vyčísliteľný jazyk

Trieda rekurzívne vyčísliteľných jazykov je triedou jazykov generovaných frázovými gramatikami. Súčasne je to presne trieda jazykov rozpoznávaných Turingovými strojmi. Symbolicky ju označujeme \mathcal{L}_{RE} (RE je značka z angl. recursively enumerable).
Frázové gramatiky (resp. Turingove stroje) sú veľmi silné a takmer každý "rozumný" predstaviteľný jazyk je rekurzívne vyčísliteľný. Je teda prirodzené sa pýtať, či naozaj každý jazyk sa dá generovať frázovou gramatikou. Pozrime sa na jazyky definované nad abecedou \{0,1\}. Jazykov nad touto abecedou je zrejme nespočítateľne veľa, kým všetky frázové gramatiky tvoria len spočítateľnú množinu. Tento jednoduchý argument nám dáva na našu otázku zápornú odpoveď. Príkladom jazyka, ktorý nie je rekurzívne vyčísliteľný, je komplement diagonálneho jazyka alebo komplement univerzálneho jazyka.
Názov tejto triedy je odvodený od rekurzívne vyčísliteľných množín.
LVMH

Firemná štruktúra

LVMH má sídlo na ulici 30 avenue Hoche vo 8. obvode, v Paríži, vo Francúzsku. Spoločnosť je zapísaná na akciovej burze Euronext Paris. V roku 2010 mala obrat 20,32 miliárd €, s čistým ziskom cez 3 miliardy €. Momentálne (2012) zamestnáva 83 540 ľudí, z toho 30% v LVMH vo Francúzsku. Ostatok pracuje vo svete približne v 2 400 obchodoch. Ich obchodný plán je čo najviac ovládať svoje značky a vnímať ich ako luxusné produkty. Napríklad produkty Louis Viutton sú predávané len v butikoch Louis Viutton, a len v luxusných štvrtiach, alebo v luxusných obchodoch (napr. OD Harrods v Londýne).

Akcionári

Na konci roka 2010 bola hlavným majiteľom akcií LVMH Groupe Arnault, holdingová spoločnosť Bernarda Arnaulta. Vlastní 47,64% akcií (42,36% cez Christian Dior S.A., a 5,28% priamo) a 63,66% hlasovacích práv (59,01% cez Dior a 4,65% priamo). Ďalšie akcie sú v rukách niekoľkých akcionárov. LVMH má celkovo 66% alkoholovej divízie značky Moët Hennessy, 34% vlastní britský alkoholový koncern Diageo.
Wayne Sermon

Život

Narodil sa v meste American Fork v Utahu a je jedným z piatich detí. Ako malý rád počúval vinylové platne od Beatles, takže rozhodnutie stať se gitaristom na seba nenechalo dlho čakať. Začal chodiť na Berklee College of Music, ktoré absolvoval v roku 2008.
Už na škole se zoznámil s bubeníkom Andrewom Tolmanom, ktorý ho priviedol do kapely Imagine Dragons. Kapela vydala v roku 2012 svoj prvý album Night Visions, ktorý mal obrovský úspech. V roku 2015 vydali svoj druhý album s názvom Smoke + Mirrors.
Spoločenstvo neuznaných štátov

Spoločenstvo neuznaných štátov (rus. Содружество непризнанных государств) je spoločenstvo Abcházska, Podnesterska, Náhorného Karabachu a Južného Osetska. Prvý návrh na vytvorenie podobného spoločenstva bol prednesený v roku 2001 na zasadaní v Stepanakerte (hlavné mesto Náhorného Karabachu). Spoločenstvo vzniklo až v roku 2006 na jednaní v Sochumi. Pôvodnú zmluvu podpísali prezidenti Južného Osetska, Abcházska a Podnesterska, Náhorný Karabach sa pripojil až v roku 2007.

Politika

Do roku 2008 nebol z členských štátov uznaný ani jedným členským štátom OSN a do roku 2006 sa členské štáty neuznávali ani medzi sebou. Po založení spoločenstva sa všetky 4 štáty navzájom uznali a dohodli sa na vzájomnej pomoci. Cieľom spoločenstva je získať medzinárodné uznanie. Najväčším úspechom bolo zavedenia bezvízového styku v roku 2009.
UKF Nitra

História

Volejbalový oddiel UKF Nitra reprezentuje Univerzitu Konštantína Filozofa v Nitre. Je stabilný účastník najvyššej súťaže, kde ale zatiaľ nezaznamenal výraznejší úspech, keďže jeho maximom dosiaľ bolo 5. miesto (2008/09 a Extraliga 2009/10).
Thorigny-sur-le-Mignon

Poloha

Obec má rozlohu 5,26 km². Najvyšší bod je položený 43 m n. m. a najnižší bod 26 m n. m.

Obyvateľstvo

Počet obyvateľov obce je 83 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Let L-410 Turbolet

Technický opis

Je to hornoplošný, samonosný jednoplošník. Konštrukciu trupu tvorí celokovová polškrupina, krídlo je dvojnosníkové, vybavené dvojštrbinovými klapkami a spojlermi. Pohonnú jednotku tvoria dva turbovrtuľové motory Walter M 601 a vrtule Avia V 508 alebo V 510 - vrtule stálych obrátok s možnosťou praporovania a reverzu. Elektrická sústava sa napája jednosmerným napätím 28 V. Lietadlo je vybavené hlavnou a záložnou hydraulickou sústavou. Podvozok sa zaťahuje hydraulicky. Stroj je schopný pristávať na malých a neupravených letiskách a je schopný prevádzky v extrémnych podmienkach od +50 °C do −40 °C. Je certifikovaný na let podľa prístrojov (IFR) a presné priblíženie ILS CAT 1.

Vznik a vývoj

Hlavný odberateľ lietadiel mal byť sovietsky Aeroflot. Vývoj lietadla sa začal v polovici 60. rokov pod označením L-400, prerobenú verziu predstavili ako L-410. Prototyp vzlietol 16. apríla 1969 ešte s motormi Pratt & Whitney Canada PT6-A27 a trojlistovými vrtuľami Hamilton Standard, keďže sa vývoj motorov M601 oneskoril. Sériové stroje dostali troj alebo štvorlistové vrtule Hartzell. 
Keď sa vývoj československých motorov M601 dokončil, motory PT-6 sa nahradili modelom M 601A (neskôr M 601B) a lietadlo dostalo trojlistové vrtule Avia V 508. Stroj dostal označenie L-410M, prototyp bol pripravený v roku 1973 a v roku 1974 sa uskutočnil prvý let, v roku 1975 sa začali dodávky do ZSSR.

Nasadenie

Spolu sa vyrobilo viac, ako 1 000 ks. Okolo 350 ich bolo v prevádzke v roku 2008. Najviac sa ich dodalo do ZSSR a odtiaľ sa predali do krajín Ázie, Afriky a Južnej Ameriky, niekoľko strojov lieta v Rusku a bývalých štátoch ZSSR. V Európe sa prevádzkuje asi 50 kusov ako v obchodnej leteckej doprave, tak aj vo vojenských letectvách.

Varianty

Jeden model bol L-410UVP (ruská skratka na krátky vzlet a pristátie, anglicky STOL), ktorý má predĺžený trup, zväčšené rozpätie krídla a vzopätie stabilizátora sa upravilo na +7°. Do systému automatického praporovania sa pridala plôška ABC (Automatic Bank Control), ktorá sa automaticky otvorí na konci krídla pri výpadku jedného motora, no iba do rýchlosti 205 km/h. Krídlo bolo vybavené interceptormi. Zlepšilo sa vybavenie a brzdy. Najskôr sa do neho montovali motory M601B s rovnakým výkonom, ale pri vyšších teplotách účinnejšie, neskôr sa začali montovať motory M601D a vrtule V508D. Počet miest je 15. Dĺžka vzletu je približne 456 m. 
Najbežnejší variant je L-410UVP-E so zvýšenou najvyššou vzletovou hmotnosťou, výkonnejšími motormi M601E, päťlistovými vrtuľami V510. Na koniec krídel sa dajú namontovať vonkajšie (niekedy mylne nazývané prídavné) nádrže. Prototyp vzlietol v roku 1984 a v roku 1985 sa začalo s výrobou. Existujú ďalšie podverzie UVP-E: UVP-E9 a UVP-E20, ktoré sa líšia detailmi kvôli dobových požiadaviek na zhovenie predpisom JAR 25 resp. FAR-23. Posledná verzia Turboletu je L-420 s motormi M601F. 
Posledná verzia je L-420 s motormi M601F, ktorú certifikovali americké FAA. L-410 verzie M až E (vr. E9 a E20) má typový certifikát vydaný EASA. Z lietadla L-410 mal vychádzať väčší typ L-610 s pretlakovou kabínou, ale ten vznikol len v niekoľkých prototypoch.
Bajzova ulica (Žilina)

Bajzova je ulica v Žiline.
Je to sídlisková ulica a nachádza sa na sídlisku Hliny VI. Ulica začína odbočením z Obvodovej a Poľnej ulice. Uprostred je prerušená zastavaním troch výškových panelových budov. Okrem panelových budov sa na ulici nachádzajú predajňa potravín Zdroj a LIDL, Meniareň DPMŽ na napájanie trolejbusovej trate a Dom nábytku GEKO. V rámci zahusťovania výstavby bol na ulici v roku 2006 postavený ďalší obytný dom.

Pôvod mena

Je pomenovaná po slovenskom spisovateľovi a katolíckom kňazovi Jozefovi Ignácovi Bajzovi (1754 - 1836).
Splynutie (podniky)

Splynutie (termín podľa slov. obchodného práva; v americkom práve consolidation) alebo fúzia (termín z literatúry; angl. merger, nem. Fusion) je spojenie jedného alebo viacerých podnikov tak, že všetky zaniknú a vytvoria jeden nový, ktorý preberie jeho (ich) celé imanie.

Definície

Definícia v §69(3) Obchodného zákonníka presnejšie znie takto: Splynutie je postup, pri ktorom na základe zrušenia bez likvidácie dochádza k zániku dvoch alebo viacerých spoločností, pričom imanie zanikajúcich spoločností prechádza na inú novozaloženú spoločnosť, ktorá sa svojím vznikom stáva právnym nástupcom zanikajúcich spoločností. V §69 a 69a sa nachádzajú aj príslušné ďalšie ustanovenia.
Termín fúzia môže mať aj iný alebo širší význam, pozri fúzia. Aj termín splynutie má na účely zákona č. 136/2001 Z.z. o ochrane hospodárskej súťaže širší význam, pretože sa v §9 tohto zákona sa uvádza: Zlúčenie alebo splynutie ... je na účely tohto zákona zlúčenie alebo splynutie podľa osobitného predpisu [t. j. §69(3) Obchodného zákona] ako aj zlúčenie alebo splynutie, pri ktorom sa ekonomicky spájajú podnikatelia pri zachovaní ich právnej samostatnosti, najmä v prípade existencie spoločného ekonomického riadenia.

Charakteristika

Účelom splynutia môže byť odstránenie nepriaznivého vývoja daného podnikateľského subjektu, zlepšenie portfólia, získanie know-how a iné. Práva a záväzky zanikajúcich právnických osôb sa prenášajú na novozniknutý - spojený organizačný celok.
Karteziánstvo

Karteziánstvo je skupina novovekých filozofických koncepcií, ktoré nadväzujú na filozofické učenie Reného Descarta (lat. Cartesius) a sústreďujú sa na formuláciu a riešenie psychofyzického problému.
Karteziánstvo je myšlienkový smer 17. a 18. storočia. Jeho predstaviteľmi boli myslitelia rozličného zamerania, filozofi, teológovia, prírodovedci, ako napríklad, B. Spinoza, N. Malebranche a iní.
Do kartezianizmus zaraďujú aj okazionalizmus. Je to učenie o príležitostnom charaktere príčin založené Geulincxom.
V polemike s kartezánstvom formuloval I. Newton hlavné princípy modernej fyziky.
Predstaviteľmi karteziánstva boli Nicole Malebranche, Baruch Spinoza.
Bílá skála (Žďárské vrchy)

Prírodná pamiatka

Prírodná pamiatka ev. č. 688 neďaleko obce Sněžné v okrese Žďár nad Sázavou v nadmorskej výške 700 – 722 metrov. Oblasť spravuje AOPK ČR CHKO Žďárské vrchy.
Dôvodom ochrany je typický, málo narušený skalný útvar, hniezdisko vzácneho vtáctva.
Neuvelle-lès-Cromary

Poloha

Obec má rozlohu 6,29 km². Najvyšší bod je položený 371 m n. m. a najnižší bod 223 m n. m.

Obyvateľstvo

Počet obyvateľov obce je 344 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Longchamps-sur-Aire

Poloha

Obec má rozlohu 15,68 km². Najvyšší bod je položený 346 m n. m. a najnižší bod 238 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE